钦定古今图书集成/明伦汇编/氏族典/第459卷 > 《廖用贤尚友录》 > 魏知古
## 钦定古今图书集成/明伦汇编/氏族典/第459卷 > 《廖用贤尚友录》 > 魏知古

按《唐书魏知古传》：“知古，深州陆泽人。方直有雅才，擢
进士第，以著作郎修国史，累迁卫尉少卿。神龙初，为
吏部侍郎，以母丧解，服除，为晋州刺史。睿宗立，拜黄
门侍郎，以左散骑常侍同中书门下三品，先天元年
为侍中，明年封梁国公。窦怀贞等诡谋乱国，知古密
发其奸。是冬，诏知东都吏部选事，以称职闻。由黄门”
监改紫微令。与姚元崇不协，除工部尚书，罢政事。开
元三年卒，谥曰忠。